CELEX: 31993D0327
Language: lt
Date: 737251200000
Title: 1993 m. gegužės 13 d. Komisijos Sprendimas nustatantis sąlygas, kuriomis užsakovai, eksploatuojantys geografines vietoves naftos, dujų, anglių ar kito kietojo kuro žvalgymui ar gavybai, turi pateikti Komisijai informaciją, susijusią su jų sudarytomis sutartimis

Svarbus teisinis pranešimas

|

31993D0327

Oficialusis leidinys L 129 , 27/05/1993 p. 0025 - 0026 specialusis leidimas suomių kalba: skyrius 6 tomas 4 p. 0056  specialusis leidimas švedų kalba: skyrius 6 tomas 4 p. 0056 

		Komisijos Sprendimas1993 m. gegužės 13 d.nustatantis sąlygas, kuriomis užsakovai, eksploatuojantys geografines vietoves naftos, dujų, anglių ar kito kietojo kuro žvalgymui ar gavybai, turi pateikti Komisijai informaciją, susijusią su jų sudarytomis sutartimis(93/327/EEB)EUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1990 m. rugsėjo 17 d. Tarybos direktyvą 90/531/EEB dėl subjektų, veikiančių vandens, energetikos, transporto ir telekomunikacijų sektoriuose, taikomos viešųjų pirkimų tvarkos [1], visų pirma į jos 3 straipsnio 2 dalies b punktą ir 32 straipsnio 4–7 dalis,atsižvelgdama į Viešųjų sutarčių patariamojo komiteto nuomonę,kadangi Direktyvos 90/531/EEB 3 straipsnio 2 dalies b punkte numatyta, kad užsakovai, eksploatuojantys geografines vietoves naftos, dujų, anglių ar kito kietojo kuro žvalgymui ar gavybai, turi Komisijai jos nustatytomis sąlygomis pateikti informaciją, susijusią su jų sudarytomis sutartimis;kadangi ši informacija turi suteikti Komisijai galimybę vykdyti jai pavestą uždavinį — vykdyti Bendrijos teisės taikymo monitoringą ir rengti statistines studijas;kadangi įpareigojimas pateikti informaciją apie sudarytas sutartis turėtų būti taikomas sutartims, kurių vertė pakankamai didelė, tai yra sutartims, kurių vertė didesnė negu 5 milijonai ekiu;kadangi apie sutartis, kurių vertė nuo 400000 iki 5 milijonų ekiu, turėtų pakakti glaustesnės reguliarios informacijos,PRIĖMĖ ŠĮ SPRENDIMĄ:1 straipsnisValstybės narės užtikrina, kad užsakovai, užsiimantys vienos ar kelių rūšių veikla, nurodyta Direktyvos 90/531/EEB 3 straipsnio 1 dalyje, per 48 dienas nuo atitinkamos sutarties sudarymo dienos pateikia Komisijai visą šio sprendimo priede nurodytą informaciją apie jų sudarytas sutartis, kurių vertė (apibrėžta minėtos direktyvos 12 straipsnyje nustatyta tvarka) didesnė negu 5 milijonai ekiu.2 straipsnisDėl sutarčių, kurių vertė nuo 400000 iki 5 milijonų ekiu, 1 straipsnyje minėti užsakovai:1) informaciją apie kiekvieną sutartį, nurodytą priedo 1–9 punktuose, saugo ne trumpiau kaip ketverius metus nuo sutarties sudarymo dienos;2) Komisijai paprašius pateikia jai šią informaciją nedelsiant arba ne vėliau kaip po 48 dienų pasibaigus kalendoriniam ketvirčiui, kurį buvo sudaryta atitinkama sutartis.3 straipsnisŠis sprendimas taikomas sutartims, sudarytoms nuo 1993 m. sausio 1 d.4 straipsnisŠis sprendimas skirtas valstybėms narėms.Priimta Briuselyje, 1993 m. gegužės 13 d.Komisijos varduRaniero Vanni D'ArchirafiKomisijos narys[1] OL L 297, 1990 10 29, p. 1.--------------------------------------------------PRIEDASDirektyvos 90/531/EEB 3 straipsnisSaugotina arba Komisijai pateiktina informacija apie kiekvienos sutarties sudarymą– Neskelbtina informacija –1. Užsakovo pavadinimas ir adresas.2. Sutarties pobūdis (tiekimas ar ranga; kur reikia, nurodyti, ar tai yra bendroji sutartis).3. Aiškus produkto, darbų ar paslaugų pobūdžio apibrėžimas (naudojant, pavyzdžiui, CPA).4. Nurodyti, ar informacija apie sutarties sudarymą buvo paskelbta; jeigu taip, kokiame laikraštyje (-čiuose) ar prekybos žurnale (-uose). Jeigu ne, kokia konkurso tvarka buvo taikoma.5. Gautų konkurso pasiūlymų skaičius.6. Sutarties sudarymo diena.7. Tiekėjo ar rangovo, su kuriuo buvo sudaryta sutartis, pavadinimas ir adresas.8. Sutarties vertė.9. Numatyta sutarties trukmė.10. Didesnė kaip 10 % sutarties dalis, kuri buvo ar gali būti perduota subrangovams.11. Produkto ar paslaugų kilmės šalis.12. Pagrindiniai sutarties sudarymo kriterijai, pagal kuriuos buvo nustatytas ekonomiškai naudingiausias pasiūlymas.13. Nurodyti, ar sutartis buvo sudaryta su konkurso dalyviu, kuris pateikė pasiūlymą, nukrypstantį nuo užsakovo pradinių specifikacijų.--------------------------------------------------